CELEX: 32013R0256
Language: lt
Date: 2013-03-20 00:00:00
Title: 2013 m. kovo 20 d. Komisijos reglamentas (ES) Nr. 256/2013, kuriuo dėl natrio askorbato (E 301) naudojimo vitamino D preparatuose, skirtuose naudoti kūdikių ir mažų vaikų maisto produktuose, iš dalies keičiamas Europos Parlamento ir Tarybos reglamento (EB) Nr. 1333/2008 III priedas  Tekstas svarbus EEE

21.3.2013   
            
            
               LT
            
            
               Europos Sąjungos oficialusis leidinys
            
            
               L 79/24
            
         KOMISIJOS REGLAMENTAS (ES) Nr. 256/2013
   2013 m. kovo 20 d.
   kuriuo dėl natrio askorbato (E 301) naudojimo vitamino D preparatuose, skirtuose naudoti kūdikių ir mažų vaikų maisto produktuose, iš dalies keičiamas Europos Parlamento ir Tarybos reglamento (EB) Nr. 1333/2008 III priedas
   (Tekstas svarbus EEE)
   EUROPOS KOMISIJA
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 III priede nustatytas Sąjungos maisto priedų, leidžiamų naudoti maisto prieduose, maisto fermentuose, maisto kvapiosiose medžiagose, maistingosiose medžiagose, sąrašas ir jų naudojimo sąlygos;
            
         
               (2)
            
            
               tas sąrašas gali būti iš dalies keičiamas pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
         
               (4)
            
            
               2009 m. gruodžio 15 d. buvo pateiktas ir valstybėms narėms perduotas prašymas leisti naudoti natrio askorbatą (E 301) kaip antioksidantą vitamino D preparatuose, kurie skirti naudoti pradinio maitinimo kūdikių mišiniuose ir tolesnio maitinimo kūdikių mišiniuose, kaip apibrėžta 2006 m. gruodžio 22 d. Komisijose direktyvoje 2006/141/EB dėl pradinių mišinių kūdikiams ir tolesnio maitinimo mišinių, iš dalies keičiančioje Direktyvą 1999/21/EB (3);
            
         
               (5)
            
            
               pradinio maitinimo kūdikių mišinių ir tolesnio maitinimo kūdikių mišinių gamyboje naudojamos sudedamosios dalys turi atitikti daug griežtesnį mikrobiologinį standartą nei bendrieji maisto produktai, visų pirma dėl enterobakterijų ir Cronobacter sakazakii. Todėl sudedamosios dalys, kaip antai vitamino D preparatai, apdorojami termiškai. Taip apdorojant savo ruožtu būtina naudoti tirpų vandenyje ir neutralaus pH antioksidantą. Nustatyta ir įrodyta, kad natrio askorbatas (E 301) yra tinkamas antioksidantas tokiam technologiniam poreikiui įgyvendinti;
            
         
               (6)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 III priede nustatytą Sąjungos maisto priedų sąrašą, turi prašyti Europos maisto saugos tarnybos pateikti nuomonę;
            
         
               (7)
            
            
               Europos maisto saugos tarnyba įvertino natrio askorbatą (E 301), naudojamą kaip maisto priedą vitamino D preparatuose, skirtuose naudoti kūdikių ir mažų vaikų maisto produktuose, ir 2010 m. gruodžio 8 d. pateikė savo nuomonę (4). Ji padarė išvadą, kad dėl siūlomo maisto priedo natrio askorbato (E 301) paskirties išplėtimo ir naudojimo kaip antioksidanto vitamino D preparatuose, skirtuose naudoti pradinio maitinimo kūdikių mišiniuose ir tolesnio maitinimo kūdikių mišiniuose, pavojaus saugai nekiltų;
            
         
               (8)
            
            
               todėl tikslinga natrio askorbatą (E 301) leisti naudoti kaip antioksidantą vitamino D preparatuose, skirtuose naudoti kūdikių ir mažų vaikų maisto produktuose;
            
         
               (9)
            
            
               todėl Reglamento (EB) Nr. 1333/2008 III priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  OL L 401, 2006 12 30, p. 1.
   
      (4)  EMST maisto priedų ir į maistą dedamų maistinių medžiagų specialistų grupės mokslinė nuomonė dėl natrio askorbato kaip maisto priedo naudojimo vitamino D preparatuose, skirtuose naudoti kūdikių ir mažų vaikų mišiniuose ir nujunkimui nuo krūties skirtuose maisto produktuose. EMST leidinys (2010 m.); 8(12):1942.
   
      PRIEDAS
      Reglamento (EB) Nr. 1333/2008 III priedo 5 dalies B skirsnio įrašas dėl maisto priedo E 301 pakeičiamas taip:
      
         
                     „E 301
                  
                  
                     Natrio askorbatas
                  
                  
                     100 000 mg/kg – vitamino D preparatuose,
                     1 mg/l – didžiausias perkeltas kiekis gatavame maisto produkte
                  
                  
                     Vitamino D preparatai
                  
                  
                     Pradinio maitinimo kūdikių mišiniai ir tolesnio maitinimo kūdikių mišiniai, kaip apibrėžta Direktyvoje 2006/141/EB
                  
               
                     Visas perkeltas kiekis – 75 mg/l
                  
                  
                     Maistingųjų preparatų, turinčių polinesočiųjų riebalų rūgščių, apvalkalai
                  
                  
                     Kūdikiams ir mažiems vaikams skirti maisto produktai“